- Hindi News
- National
- फाइनेंसर को गोली मारने वाला पहली बार आया था चंडीगढ़, कहां फेंके हथियार याद नहीं, पुलिस को घुमा रहा
फाइनेंसर को गोली मारने वाला पहली बार आया था चंडीगढ़, कहां फेंके हथियार याद नहीं, पुलिस को घुमा रहा इधर-उधर
}तीसरे की तलाश में छापेमारी जारी
}ऊषा को आती है याद बच्चोंं की
}रोज घुमाता है पुलिस को
}वारदात के बाद अलग-अलग हुए थे फरार
चंडीगढ़| फाइनेंसरको गोली मारने वाले शूटर्स को पुलिस ने गिरफ्तार कर लिया है, लेकिन अब नई चुनौती पैदा हो गई है। पकड़े गए दोनों शूटर्स से पुलिस को वारदात में इस्तेमाल हथियारों को बरामद करना है। एक शूटर से 12 बोर की सिंगल बैरल गन को रिकवर कर ली है, लेकिन दूसरे शूटर ने पुलिस को बताया कि पहली बार चंडीगढ़ आया था और याद नहीं है कि अपने हथियार को कहां फेंका था ही उसे यह याद है कि वह बस कहां से चढ़ा था। पुलिस उसे साथ लेकर सेक्टर 20 गुरुद्वारा चौक से जीरकपुर तक घूम रही है कि किसी तरह से उसे वह लोकेशन मिले और वह उसे याद कर बता सके कि उसने वारदात में इस्तेमाल हथियार को कहां पर फेंका है।
संदीप की तलाश में पुलिस छापेमारी कर रही है। उसका कोई क्लू नहीं मिला है। सूत्रों के मुताबिक पुलिस ने संदीप के कुछ लिंक निकाले है जिन पर पुलिस की नजर है यदि संदीप उनमें से किसी के भी संपर्क में आता है पुलिस उसे पकड़ लेगी।
पुलिस के मुताबिक ऊषा पुलिस कस्टडी में अपने बच्चों से मिलना चाहती है। उसे अपने बच्चो की याद आती है। वह चाहती है कि उनसे मिले लेकिन वह उन्हें मिल नहीं पाती। वह उन्हें याद करके कस्टडी में रोती रहती है।
वैभव पहली बार चंडीगढ़ आया था। वह जीएमसीएच 32 चौक से हिमांशू तीसरे आरोपी संदीप का साथ छोड़कर अलग हो गया था। अब वैभव को याद नहीं है कि उसने अपने हथियार को कहां फेंका है। वह सिर्फ एक लोकेशन बता रहा है और वैसी लोकेशन चंडीगढ़ में हर सेक्टर में हैं। अब पुलिस उसे साथ लेकर रोज सेक्टर 20 से लेकर जीरकपुर तक घूम रही है कि किसी तरह से पता लग सके कि उसने अपने हथियार को कहां पर फेंका था।
पुलिस हिमांशू को साथ लेकर उसकी बताई जगह पर पहुंची। हिमांशू ने बताया कि उसने हल्लोमाजरा लाइट प्वाइंट से दिल्ली के लिए बस ली थी। बस लेने से पहले उसने हल्लोमाजरा के जंगलों में गन को फेंक दिया था। पुलिस ने उसके साथ जंगल में काफी देर सर्च की जिसके बाद खून से सनी हुई पैंट और गन बरामद हो गई। हिमांशू ने गन को कूड़े में दबाया हुआ था।
बताया गया कि वारदात के बाद हिमांशू उर्फ गुर्जर, वैभव और संदीप तीनों जिस ऑटो से फरार हुए थे वह ऑटो सेक्टर 20 गुरूद्वारा चौक पर खराब हो गया था। इसके बाद उन्होंने एक अन्य ऑटो हायर किया। दो आरोपियों के पास पिस्टल थी हालांकि यह क्लियर नहीं है कि वह पिस्टल देसी थी या इंग्लिश। जबकि एक आरोपी के पास 12 बोर की सिंगल बैरल गन थी। जिसे की उसने पैंट के अंदर लात में डाला हुआ था। इसके बाद गुरूद्वारा चौक से उन्होंने एक अन्य ऑटो हायर किया और आगे के दो चौकों से वह अलग अलग होना शुरू हो गए।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva